CELEX: 32022D0864
Language: hu
Date: 2022-05-24 00:00:00
Title: A Tanács (EU) 2022/864 határozata (2022. május 24.) a nemzeti központi bankok külső könyvvizsgálóiról szóló 1999/70/EK határozatnak a Lietuvos bankas külső könyvvizsgálói tekintetében történő módosításáról

2022.6.2.   
               
               
                  HU
               
               
                  Az Európai Unió Hivatalos Lapja
               
               
                  L 151/64
               
            
         A TANÁCS (EU) 2022/864 HATÁROZATA
         (2022. május 24.)
         a nemzeti központi bankok külső könyvvizsgálóiról szóló 1999/70/EK határozatnak a Lietuvos bankas külső könyvvizsgálói tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1. bekezdésére,
         tekintettel az Európai Központi Banknak az Európai Unió Tanácsához intézett, a Lietuvos bankas külső könyvvizsgálóiról szóló, 2022. március 29-i ajánlására (EKB/2022/15) (1),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
                  
               
                     (2)
                  
                  
                     A Lietuvos bankas jelenlegi külső könyvvizsgálóinak, a Ernst & Young Baltic UAB-nak a megbízatása a 2021-es pénzügyi év ellenőrzését követően megszűnt. Ezért külső könyvvizsgálók kinevezése szükséges a 2022-es pénzügyi évtől.
                  
               
                     (3)
                  
                  
                     A Lietuvos bankas az UAB ROSK Consultingot választotta külső könyvvizsgálóiként a 2022–2024-es pénzügyi évekre.
                  
               
                     (4)
                  
                  
                     Az EKB Kormányzótanácsa azt ajánlotta, hogy a 2022–2024-es pénzügyi évekre az UAB ROSK Consultingot jelöljék ki a Lietuvos bankas külső könyvvizsgálóinak.
                  
               
                     (5)
                  
                  
                     Az 1999/70/EK tanácsi határozatot (2) az EKB Kormányzótanácsának ajánlása alapján ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (19) bekezdése helyébe a következő szöveg lép:
            
               
                  „(19)   A Tanács jóváhagyja az UAB ROSK Consultingot mint a Lietuvos bankas külső könyvvizsgálóját a 2022–2024-es pénzügyi évekre.”
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak az Európai Központi Bank a címzettje.
         
         
            Kelt Brüsszelben, 2022. május 24-én.
            
               
                  a Tanács részéről
               
               
                  az elnök
               
               B. LE MAIRE
            
         
         
            (1)  HL C 153., 2022.4.7., 7. o.
         
         
            (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).